laion/Wikipedia-Exotic huggingface dataset:
হীরাবাঈ বরোদাকর

হীরাবাঈ বরোদাকর (১৯০৫ – ১৯৮৯) একজন ভারতীয় সংগীত শিল্পী ছিলেন, যিনি হিন্দুস্তানি শাস্ত্রীয় সংগীত গাইতেন। তিনি ওস্তাদ আব্দুল ওয়াহিদ খান এর নিকট গানের তালিম নিয়েছিলেন। তিনি জন্মেছিলেন ১৯০৫ সালে। তাঁর পিতার নাম ওস্তাদ আবদুল করিম খান ও মাতার নাম তারাবাঈ মানে। তারাবাঈ মানে ছিলেন দেশীয় রাজ্য বরোদার রাজমাতার ভাইয়ের মেয়ে। আবদুল করিম খানের কাছে তারাবাঈ মানে গানের তালিম নিতেন। তাঁরা পরষ্পরের প্রেমে পড়েন ও বিয়ে করার সিদ্ধান্ত নেন। কিন্তু, তারাবাঈয়ের পরিবার এ সম্পর্ক মেনে নেয় নি। অতঃপর, তাঁরা রাজ্য ছেড়ে বোম্বে তে চলে আসেন। এই দম্পতির দুইটি পুত্রসন্তান ও তিনটি কন্যাসন্তান ছিল। তাঁদের প্রত্যেকেই পরবর্তী জীবনে বিখ্যাত হয়েছেন। হীরাবাঈ তাঁর ভাই সুরেশবাবু মানের কাছে গানের তালিম গ্রহণ করেন। এরপর তিনি ওস্তাদ আব্দুল ওয়াহিদ খানের নিকট গানের তালিম নেন, যিনি তাঁর বাবার সম্পর্কিত ভাই এবং তাঁর চাচা ছিলেন। ১৫ বছর বয়সে, কেসরবাঈ কেরকার এর পৃষ্ঠপোষকতায় তিনি প্রথমবারের মত দর্শকদের সামনে সংগীত পরিবেশন করেন। হীরাবাঈ বরোদাকর খেয়াল, ঠুমরী, মারাঠি নাট্যসংগীত ও ভজনে সুদক্ষ ছিলেন। তিনি কনসার্টে ভারতীয় নারীদের গান গাওয়ার প্রথা চালুর ক্ষেত্রে অগ্রণী পথিক ছিলেন। তিনি দর্শকদের মাঝে ব্যাপক জনপ্রিয় ছিলেন। তাঁর কনসার্টে ব্যাপক জনসমাগম হত। তিনি তাঁর ছোট বোন সরস্বতী রানের সাথে প্রায়ই কনসার্টে একত্রে সংগীত পরিবেশন করতেন। তিনি গান গাওয়া ছাড়াও কিছু চলচ্চিত্রে অভিনয়ও করেছেন। তন্মধ্যে উল্লেখযোগ্য হল: সুবর্ণ মন্দির, প্রতিভা, জানাবাঈ ও মিউনিসিপ্যালিটি। তিনি নারীদের জন্য 'নূতন সংগীত বিদ্যালয়' প্রতিষ্ঠা করেছিলেন। শিক্ষা প্রতিষ্ঠানটিতে নারীদের গানের তালিম দেওয়া হত। প্রতিষ্ঠানটি কিছু নাটকও মঞ্চস্থ করেছিল। ১৯৬৫ সালে তিনি সঙ্গীত নাটক অকাদেমি পুরস্কার লাভ করেন। ১৯৭০ সালে তাঁকে পদ্মভূষণ পুরস্কার প্রদান করে ভারত সরকার। এছাড়াও তিনি বিষ্ণুদাস ভাভে পুরস্কারে ভূষিত হয়েছিলেন। তিনি ভারতীয় সাংস্কৃতিক দলের হয়ে ১৯৫৩ সালে চীন ও পূর্ব আফ্রিকার দেশগুলো ভ্রমণ করেছেন। ১৯৯২ সাল থেকে মুম্বাইয়ে তাঁর শিষ্য ড. প্রভা আত্রে কর্তৃক 'সুরেশবাবু - হীরাবাঈ স্মৃতি সঙ্গীত সমারোহ' নামে একটি সংগীত উৎসব চালু হয়। সংগীত উৎসবটি ভারতের অন্যতম প্রধান সংগীত উৎসব বলে পরিগণিত হয়। তিনি মানিকরাও গান্ধী বরোদাকরের সাথে বিবাহবন্ধনে আবদ্ধ হয়েছিলেন। হীরাবাঈ ১৯৮৯ সালের নভেম্বর মাসের ২০ তারিখে মৃত্যুবরণ করেন। Massey, Reginald & Jamila (১৯৯৬)। The Music of India। Abhinav Publications। পৃষ্ঠা 150। আইএসবিএন 81-7017-332-9।  Sharma, Manorama (২০০৬)। Tradition of Hindustani Music। A.P.H. Publishing Corporation। পৃষ্ঠা 54। আইএসবিএন 81-7648-999-9।  Wade, Bonnie C. (১৯৯৪)। Khyāl: creativity within North India's classical music tradition। Cambridge University Press Archive। পৃষ্ঠা 196। আইএসবিএন 0-521-25659-3।  "Sangeet Natak Akademi - All Awardees"। Sangeet Natak Akademi। ৩১ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৬ অক্টোবর ২০১৬।  "Padma Awards" (পিডিএফ)। Ministry of Home Affairs, Government of India। ২০১৫। ১৫ নভেম্বর ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ২১ জুলাই ২০১৫।
কানাইপুর জমিদার বাড়ি

সংশোধন প্রয়োজন কানাইপুর জমিদার বাড়ি ঢাকা বিভাগের, ফরিদপুর জেলার, ফরিদপুর সদর উপজেলার, কানাইপুর ইউনিয়নের, কুমার নদীর পাড়ে অবস্থিত। এই জমিদার বাড়িটি শিকদার বাড়ি হিসেবে অধিক পরিচিত। ৪০০ শত বছর আগে এই জমিদার বাড়িটি প্রতিষ্ঠিত হয়। এই জমিদার বংশের রাণী ভবতারিণী শিকদার সুশাসক ছিলেন। জমিদার হিসেবে শিকদার বংশের উন্নতি শুরু হয় ভবতারিনী শিকদারের আমল থেকে। বিধবা রানী ভবতারিণী তার একমাত্র সন্তান সতীশ চন্দ্র শিকদার এবং অপর এক বিপত্নিক কর্মচারীর সহায্যে তার জমিদারি পরিচালনা করতেন। তবে রাণী ভবতারিণীর এই একমাত্র পুত্র সুশাসকের চাইতে উদ্ধত, অহংকারী এবং কুটনৈতিক হিসেবে বেশি পরিচিত ছিলেন। পরবর্তীকালে সতীশ চন্দ্র শিকদারের দুই পুত্র সুরেন্দ্র নাথ শিকদার এবং নিরদবরন শিকদারের মধ্যে জমিদারি ভাগাভাগি হয়ে যায় এবং সুরেন্দ্র নাথ বড় সন্তান হিসেবে জমিদারীর সিংহভাগ মালিকানা লাভ করে। সুরেন্দ্র নাথের অকাল মত্যুর পরে তার স্ত্রী রাধা রানী শিকদার জমিদারি পরিচালনা করা শুরু করেন। রাধা রানী শিকদারের মত্যুর পর পুত্ররা কলকাতায় অভিবাসন করেন এবং অর্থনৈতিক ভাঙ্গনের কারণে এক সময়ে এই জমিদারি সরকার বাজেয়াপ্ত করে নেয়। হাজী শরীয়তুল্লাহ এবং পরবর্তিতে তার পুত্র দুদু মিয়া ১৮১৮ সালে জমিদারদের অন্যায়ের বিরুদ্ধে ফরিদপুরে ফরায়েজি আন্দোলনের নেতৃত্বদান করেছিলন। বর্তমানে এই জমিদার বাড়িটি প্রায় ধ্বংসের মুখে। অযত্ন ও অবহেলার কারণে প্রাসাদের দেয়ালগুলোর ভাঙ্গন ধরেছে। "কানাইপুর শিকদার বাড়ী - ফরিদপুর"। www.priofaridpur.com। ২০২১-০৮-০১ তারিখে মূল থেকে আর্কাইভ করা। সংগ্রহের তারিখ ২০২১-০৮-০১।  "কবি জসীম উদ্দীনের স্মৃতি বিজড়িত ফরিদপুর"। www.kholakagojbd.com। সংগ্রহের তারিখ ২০২১-০৮-০১।
বাণেশ্বর, কোচবিহার

বাণেশ্বর ভারতের পূর্বপ্রান্তে অবস্থিত পশ্চিমবঙ্গ রাজ্যের উত্তরপ্রান্তে কোচবিহার জেলার একটি জনগণনা নগর৷ বাণেশ্বর প্রধানত শিব মন্দির এবং মন্দির সংলগ্ন শিব পুকুরে থাকা স্থানীয় মোহন নামক কচ্ছপের জন্য বিখ্যাত৷ 'বাণেশ্বর' শব্দটি দুটি পৃৃৃথক শব্দ তথা 'বাণ' ও 'ঈশ্বর'-এর একত্রীকরণে উৎপন্ন৷ একদা অসুররাজ বান তার ইষ্টদেবতা শিবকে পাতালপুরীতে স্থাপিত করতে চাইলে ব্যর্থ হন ও শিবলিঙ্গটি বর্তমান স্থানে প্রতিষ্ঠা পায়৷ দেবত্র কমিটি প্রতিবছর মাঘমাসের চতুর্দশীর দিন একটি শিবমেলা উৎযাপন করেন৷ বাণেশ্বরে গড় বার্ষিক বৃৃষ্টিপাত ৩২০০ মিলিমিটার৷ কোচবিহার ও আলিপুরদুয়ার শহরের মধ্যবর্তী ১২ এ পশ্চিমবঙ্গ রাজ্যসড়কের ওপর অবস্থিত৷ বানেশ্বর রেলওয়ে স্টেশনটি এই শহরে অবস্থিত৷ বাণেশ্বর শহরটি জেলাসদর কোচবিহার থেকে ১২ কিলোমিটার ও পার্শ্ববর্তী আলিপুরদুয়ার জেলার সদর আলিপুরদুয়ার থেকে ১৩ কিমি দূরে অবস্থিত, যা সড়কপথের মাধ্যমে যুক্ত৷ নিকটস্থ বাণেশ্বর ও নতুন বাণেশ্বর রেলওয়ে স্টেশন থেকে শিলিগুড়ি ও কোচবিহারগামী ট্রেন সহজলভ্য৷ বাণেশ্বর শহরে একটি বালক ও একটি বালিকা বিদ্যালয় রয়েছে৷ বিদ্যালয় দুটি যথাক্রমে, বাণেশ্বর খাবসা উচ্চ বালক বিদ্যালয় এবং বাণেশ্বর বালিকা বিদ্যালয়৷ সারথিবালা মহাবিদ্যালয়টি এখানেই অবস্থিত৷ ২০১১ খ্রিষ্টাব্দের ভারতের জনগণনা অনুসারে বাণেশ্বর শহরের জনসংখ্যা ৪৮৪১ জন, যার মধ্যে ২৫৩৪ জন পুরুষ ও ২৩০৭ জন নারী৷ প্রতি হাজার পুরুষে ৯১০ জন নারী৷ ৬ বছর অনুর্দ্ধ ৪৪৮ জন শিশু, যা সমগ্র জনসংখ্যার ৯.২৫ %৷ ৬ বছরোর্দ্ধ জনসংখ্যার ৯৩.৫১% অর্থাৎ ৪১০৮ জন সাক্ষর৷ https://www.census2011.co.in/data/town/308325-baneswar-west-bengal.html
মতলব দক্ষিণ থানা

মতলব দক্ষিণ থানা বাংলাদেশের চাঁদপুর জেলার অন্তর্গত মতলব দক্ষিণ উপজেলার একটি থানা। ১৮৫৮ খ্রিষ্টাব্দে তৎকালীন মতলব খাঁর হাট মতলবগঞ্জ থানা নামে আত্মপ্রকাশ করে। পরবর্তীতে মতলব উত্তর উপজেলা মতলব উপজেলা থেকে আলাদা করা হলে এ থানা মতলব দক্ষিণ থানা নামে পরিচিতি লাভ করে। মতলব দক্ষিণ উপজেলার ২টি পৌরসভা ও ৫টি ইউনিয়নের প্রশাসনিক কার্যক্রম মতলব দক্ষিণ থানার আওতাধীন। পৌরসভা: নারায়ণপুর মতলব ইউনিয়নসমূহ: ১নং নায়েরগাঁও উত্তর ২নং নায়েরগাঁও দক্ষিণ ৩নং খাদেরগাঁও ৪নং নারায়ণপুর (নারায়ণপুর পৌরসভা প্রতিষ্ঠার ফলে ইউনিয়ন পরিষদ কার্যক্রম বর্তমানে বিলুপ্ত) ৫নং উপাদী উত্তর ৬নং উপাদী দক্ষিণ মতলব দক্ষিণ উপজেলা চাঁদপুর জেলা
নায়েরগাঁও উত্তর ইউনিয়ন

নায়েরগাঁও উত্তর বাংলাদেশের চাঁদপুর জেলার অন্তর্গত মতলব দক্ষিণ উপজেলার একটি ইউনিয়ন। নায়েরগাঁও উত্তর ইউনিয়নের আয়তন ৩,২৩৪ একর। ২০১১ সালের পরিসংখ্যান অনুযায়ী নায়েরগাঁও উত্তর ইউনিয়নের জনসংখ্যা ১৯,৮৪৫ জন। এর মধ্যে পুরুষ ৯,৪২০ জন এবং মহিলা ১০,৪২৫ জন। মোট পরিবার ৪,১৬৪টি। মতলব দক্ষিণ উপজেলার সর্ব-উত্তরে নায়েরগাঁও উত্তর ইউনিয়নের অবস্থান। এ ইউনিয়নের দক্ষিণে নায়েরগাঁও দক্ষিণ ইউনিয়ন, পূর্বে কচুয়া উপজেলার বিতারা ইউনিয়ন ও পাথৈর ইউনিয়ন, উত্তরে কুমিল্লা জেলার দাউদকান্দি উপজেলার মারুকা ইউনিয়ন এবং পশ্চিমে কুমিল্লা জেলার দাউদকান্দি উপজেলার দৌলতপুর ইউনিয়ন অবস্থিত। নায়েরগাঁও উত্তর ইউনিয়ন মতলব দক্ষিণ উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম মতলব দক্ষিণ থানার আওতাধীন। এটি জাতীয় সংসদের ২৬১নং নির্বাচনী এলাকা চাঁদপুর-২ এর অংশ। ২০১১ সালের পরিসংখ্যান অনুযায়ী নায়েরগাঁও উত্তর ইউনিয়নের সাক্ষরতার হার ৬০.১%। কাচিয়ারা স্কুল এন্ড কলেজ। কাচিয়ারা জামালিয়া আলিম মাদরাসা। কাচিয়ারা বালিকা উচ্চ বিদ্যালয়। নন্দিখোলা ফাজিল মাদরাসা মতলব দক্ষিণ উপজেলা মতলব দক্ষিণ থানা চাঁদপুর জেলা "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ৪ জানুয়ারি ২০২০। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
শিমুলিয়া ইউনিয়ন, শিবালয়

শিমুলিয়া ইউনিয়ন ঢাকা বিভাগের মানিকগঞ্জ জেলার অন্তর্গত শিবালয় উপজেলার অধীন একটি ইউনিয়ন। ইউনিয়নটির আয়তন ২৭.১১ বর্গ কিলোমিটার। ইউনিয়নের তারাইল এলাকায় শিমুলিয়া ইউনিয়ন পরিষদ কার্যালয় অবস্থিত। shimuliaup.manikganj.gov.bd
হরিশচন্দ্র বর্মা

হরিশ চন্দ্র বর্মা ভারতের এক্সপেরিমেন্টাল পদার্থবিদদের মধ্যে অন্যতম। তিনি আইআইটি কানপুরের অবসরপ্রাপ্ত অধ্যাপক। নিউক্লিয়ার ফিজিক্স তার গবেষণার ক্ষেত্র। তিনি স্কুল স্তরের, স্নাতক ও স্নাতকোত্তর স্তরের বিভিন্ন বই লিখেছেন। তার বইগুলির মধ্যে কনসেপ্ট অফ ফিজিক্স বইটি অধিক সমাদৃত। তিনি আইআইটি কানপুরের সংলগ্ন অঞ্চলের গরীব পড়ুয়াদের জন্য শিক্ষা সোপান নামে একটি সংস্থা প্রতিষ্ঠা করেছেন। তিনি বিহার রাজ্য সরকার কর্তৃক মওলানা আবুল কালাম আজাদ শিক্ষা পুরস্কার লাভ করেন। ২০২০ সালে তিনি ভারত সরকার কর্তৃক পদ্মশ্রী পদকে ভূষিত হন। হরিশচন্দ্র বর্মা তার ছাত্র জীবন পাটনাতে কাটিয়েছেন এবং তা তার বইয়ের বিভিন্ন লেখা থেকে প্রতিফলিত হয়। তিনি তার গণিতের প্ৰথমিক পাঠ তার পিতা গণেশ প্রসাদ বর্মার কাছ থেকে পান। তিনি নিজেও একজন শিক্ষক ছিলেন। তার শিক্ষা জীবনের প্রাক্কাল খানিকটা অম্ল মধুর ছিল। সেই সময় পরীক্ষায় উত্তীর্ণ হওয়ার জন্য তাকে কষ্ট করতে হতো, যদিও পরবর্তীতে স্নাতক স্তরে পাটনা মহাবিদ্যালয়ে ভর্তি হওয়ার পর খুবই মসৃন ছিল। সেখানে তিনি বেশ কিছু ভালো ভালো অধ্যাপকদের সান্নিধ্যে এসেছিলেন। ১৯৮০ সালে তিনি অধ্যাপক হিসাবে পাটনা কলেজে যোগ দেন। সেখানে তিনি দীর্ঘ ১৫ বছর অধ্যাপনা করেন। এর পর তিনি আই আই টি কানপুর অধ্যাপক হিসাবে যুক্ত হন। বর্মা ১৯৯৪ সালে আই আই টি কানপুরে যোগ দেন। এছাড়াও তিনি আরো অনেক মহাবিদ্যালয়ে অধ্যাপনা করেছেন। তিনি কানপুরে স্নাতকোত্তর ও পিএইচ ডি শিক্ষাথীদের গাইড করেন।এখানে থাকা কালীন তিনি অধ্যাপনা ছাড়াও আরো নানা সামাজিক কাজে যুক্ত ছিলেন। সেখানে তিনি ছোট ছোট বাচ্চাদের পড়াতেন। তার বিভিন্ন উদ্যোগের মধ্যে স্কুল ফিজিক্স প্রজেক্ট, শিক্ষা সোপান, উৎসাহী ফিজিক্স টিচার বেশ উল্লেখযোগ্য। ২০১৭ সালের ৩০ জুন তিনি অবসর গ্রহণ করেন। তার সর্বমোট ১৩৯ টি গবেষণা পত্র বিভিন্ন পত্রিকায় প্রকাশ পেয়েছে। এছাড়া তিনি স্নাতক ও স্নাতকোত্তর স্তরের বেশ কিছু বই লেখেন। "Profile of DR. H. C. Verma"। Indian Institute of Technology Kanpur। সংগ্রহের তারিখ ২ এপ্রিল ২০১৬।  "Spreading the light of knowledge"। The Tribune। ৩১ আগস্ট ২০১৪। সংগ্রহের তারিখ ১৯ সেপ্টেম্বর ২০১৪।  "Meet Padma Shri HC Verma, who struggled to pass in school, teaches India Physics today"। Hindustan Times (ইংরেজি ভাষায়)। ২০২০-০২-১০। সংগ্রহের তারিখ অক্টোবর ৪, ২০২১।  "Azad honour for physics teacher"। www.telegraphindia.com। সংগ্রহের তারিখ অক্টোবর ৪, ২০২১।  "Padma Awards | Interactive Dashboard"। www.dashboard-padmaawards.gov.in (ইংরেজি ভাষায়)। ১ ফেব্রুয়ারি ২০২২ তারিখে মূল থেকে আর্কাইভ করা। সংগ্রহের তারিখ অক্টোবর ৪, ২০২১।  Singh, Jitender। "Biography of Dr. H. C. Verma"। www.concepts-of-physics.com। ১১ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ২ এপ্রিল ২০১৬।  Verma, H C। "Prof. H C Verma"। H C Verma। সংগ্রহের তারিখ ১০ এপ্রিল ২০১৮।
সংহিতা নন্দী

সংহিতা নন্দী একজন শাস্ত্রীয় সংগীতশিল্পী, যিনি হিন্দুস্তানি শাস্ত্রীয় সংগীত জগতের নানা ক্ষেত্রে বিচরণ করেছেন। তিনি কিরানা ঘরনার শাস্ত্রীয় সংগীত, ঠুমরী ও খেয়ালে সুদক্ষ। সংহিতা নন্দীর আদি বাড়ি পশ্চিমবঙ্গ রাজ্যের দুর্গাপুরে। ১৯৯৫ সালে আকাশবাণী কলকাতার শিল্পী হিসেবে গান গাওয়া শুরু করলেও ১৯৯৭ সালে মার্কিন যুক্তরাষ্ট্রে পাড়ি জমান তিনি। ছোটবেলায় তিনি এ. কাননের কাছ থেকে কিরানা ঘরনার গানের তালিম নিয়েছিলেন। এ. কানন ছিলেন আইটিসি সংগীত রিসার্চ একাডেমির সবচেয়ে প্রবীণ গুরু। এছাড়াও বিনায়ক তোরভি ও মাশকুর আলী খান এর নিকট গানের তালিম নিয়েছেন তিনি। তিনি ভার‍ত ও ভারতের বাইরের বিভিন্ন দেশের দর্শকদের সামনে সংগীত পরিবেশন করেছেন। তাকে বিভিন্ন সংগীত উৎসবে গান গাওয়ার জন্য আমন্ত্রণ জানিয়েছে কর্তৃপক্ষ। তিনি সওয়াই গন্ধর্ব ভীমসেন সংগীত উৎসব, তানসেন সমারোহ, সপ্তক বার্ষিক সংগীত উৎসব, হরবল্লভ সংগীত সম্মেলন, আইটিসি সংগীত রিসার্চ একাডেমি, গুরুরাও দেশপান্ডে সংগীত সভা, লক্ষ্মী নারায়ণ সংগীত সমারোহ, পরম্পরা নৃত্য ও সংগীত উৎসব, সামাগামা উৎসব, ওস্তাদ রহমত খান সংগীত সম্মেলন, যশবন্ত রাও চৌহান স্মৃতি সংগীত সমারোহ, সংগীত মহাভারতীসহ আরো বিভিন্ন জায়গায় আয়োজকদের ডাকে সংগীত পরিবেশন করেছেন। তিনি যুক্তরাষ্ট্র ও কানাডার বিভিন্ন স্থানে সংগীত পরিবেশন করেছেন। তিনি যুক্তরাষ্ট্রের ফিলাডেলফিয়ার অ্যানেনবার্গ সেন্টার ফর দ্য পারফর্মিং আর্টস, ওয়াশিংটন ডিসির বিশ্বব্যাংক অডিটোরিয়াম,শিকাগোর বিশ্ব সংগীত উৎসব, নিউইয়র্কের ছন্দায়ন অল নাইট কনসার্ট, কর্নেল বিশ্ববিদ্যালয়, ড্রেক্সেল বিশ্ববিদ্যালয়, বোস্টনের বিখ্যাত ম্যাসাচুসেট্‌স ইনস্টিটিউট অব টেকনোলজি এবং কানাডার টরেন্টোর আরোহী শাস্ত্রীয় সংগীত উৎসব ও এডমন্টনের অ্যালবার্টা রয়াল মিউজিয়াম ছাড়া উত্তর আমেরিকা মহাদেশের আরও বিভিন্ন স্থানে সংগীত পরিবেশন করেছেন। এছাড়াও তিনি ইউরোপ মহাদেশের যুক্তরাজ্য, ফ্রান্স, বেলজিয়াম ও নেদারল্যান্ডসসহ আরো বিভিন্ন দেশে পরিবেশন করেছেন। সল্ট ব্রিজ চলচ্চিত্রে গান গাওয়ার মাধ্যমে তার নেপথ্য সঙ্গীত জগতে অভিষেক হয়। তিনি সল্ট ব্রিজ চলচ্চিত্রে গান গাওয়ার জন্য ৮৮তম অস্কার পুরস্কারের জন্য মনোনীত হয়েছিলেন। ভারত এবং অস্ট্রেলিয়ার যৌথ প্রযোজনায় নির্মিত সল্ট ব্রিজ চলচ্চিত্রে 'বচপন থা' গান গাওয়ার জন্য তিনি মনোনীত হয়েছিলেন। এছাড়া সেরেনিটি শিরোনামের তার একটি গানের অ্যালবাম বাজারে বের হয়েছে। তার গাওয়া গান পণ্ডিত বিশ্ব মোহন ভাট, পণ্ডিত রাজশেখর মনসুর, পণ্ডিত নয়ন ঘোষ, পণ্ডিত জি. এস. সাচদেব, কে. পরমজ্যোতি ও জন ক্যালিফ্রাদের মত বিখ্যাত সংগীতবোদ্ধাদের মুগ্ধ করেছে। Revathi, R. (২০১১-১২-০৮)। "Arts in the open space"। The Hindu। Chennai, India। ২০১২-০৮-১৪ তারিখে মূল থেকে আর্কাইভ করা। সংগ্রহের তারিখ ২০১৯-০৩-৩১।  "Here's treat for music aficionados"। The Times Of India। ২০১২-০৭-০৭ তারিখে মূল থেকে আর্কাইভ করা। সংগ্রহের তারিখ ২০১৯-০৩-৩১।  http://meetkalakar.com/Artist/622-Sanhita-Nandi http://www.indianexpress.com/news/sanhita-nandi-impresses-with-precise-taans/565311/ http://sanhitanandi.com/performance/#1443204171718-4315d264-d16c "সংরক্ষণাগারভুক্ত অনুলিপি"। ৩১ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ৩১ মার্চ ২০১৯।  "সংরক্ষণাগারভুক্ত অনুলিপি"। ৩১ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ৩১ মার্চ ২০১৯।
খড়িমালা খাগড়াবাড়ী

খড়িমালা খাগড়াবাড়ি ভারতের পূর্বপ্রান্তে অবস্থিত পশ্চিমবঙ্গ রাজ্যের কোচবিহার জেলার অন্তর্গত একটি জনগণনা নগর৷ এটি কোচবিহার নগর সংলগ্ন ও বৃহত্তর কোচবিহার নগরের অংশ৷ খড়িমালা খাগড়াবাড়ি শহরটি কোচবিহার জেলার কোচবিহার ১ ব্লকের অন্তর্ভুক্ত৷ এটি তোরষা নদীর তীরে অবস্থিত৷ শহরটি কোচবিহার থানার অন্তর্গত এবং এটি কোচবিহার শহরের অন্তর্ভুক্ত হলেও কোচবিহার পৌরসভা থেকে ভিন্ন৷ ২০১১ খ্রিষ্টাব্দের ভারতের জনগণনা অনুসারে খড়িমালা খাগড়াবাড়ি শহরের জনসংখ্যা ৭৮৪৪ জন, যার মধ্যে ৩৯৩৬ জন পুরুষ ও ৩৯০৮ জন নারী৷ প্রতি হাজার পুরুষে ৯৯৩ জন নারী৷ ৬ বছর অনুর্দ্ধ ৬৬৬ জন শিশু, যা সমগ্র জনসংখ্যার ৮.৪৯ %৷ ৬ বছরোর্দ্ধ জনসংখ্যার ৯০.০১% অর্থাৎ ৬৪৬১ জন সাক্ষর৷ শহরটি ১৭ নং জাতীয় সড়কের নিকট অবস্থিত৷ কোচবিহার বিমানবন্দরটি শহরটির নিকটেই অবস্থিত৷ জেলাসদর কোচবিহারের পার্শ্ববর্তী হওয়ার জন্য এই শহরটি থেকে জেলাটির বিভিন্ন শহরসহ শিলিগুড়ি, জলপাইগুড়ি ও কিশানগঞ্জ শহর সড়কপথে যুক্ত৷ নিকটবর্তী রেলস্টেশনটি হলো কোচবিহার রেলওয়ে স্টেশন৷ "Fact and Figures"। www.wb.gov.in। সংগ্রহের তারিখ ১২ মার্চ ২০১৯।  "52nd REPORT OF THE COMMISSIONER FOR LINGUISTIC MINORITIES IN INDIA" (পিডিএফ)। nclm.nic.in। Ministry of Minority Affairs। পৃষ্ঠা 85। ২৫ মে ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ১২ মার্চ ২০১৯।  http://www.census2011.co.in/data/town/308211-kharimala-khagrabari-west-bengal.html
নগর চ্যাংড়াবান্ধা

চ্যাংড়াবান্ধা ভারতের পূর্বপ্রান্তে অবস্থিত পশ্চিমবঙ্গ রাজ্যের কোচবিহার জেলাতে অবস্থিত একটি জনগণনা নগর৷ এটি একটি সীমান্তবর্তী শহর৷ চ্যাংড়াবান্ধা শহরটি কোচবিহার জেলার মেখলিগঞ্জ মহকুমার মেখলিগঞ্জ ব্লকের অন্তর্ভুক্ত৷ এটি ধরলা নদীর তীরে অবস্থিত৷ শহরটি মেখলিগঞ্জ থানার অন্তর্গত এবং এটি কোচবিহার জেলার একটি স্থলসীমান্ত বন্দর, যা বাংলাদেশ সংলগ্ন৷ ২০১১ খ্রিষ্টাব্দের ভারতের জনগণনা অনুসারে নগর চ্যাংড়াবান্ধা শহরের জনসংখ্যা ৪৪৮৩ জন, যার মধ্যে ২২৫১ জন পুরুষ ও ২২৩২ জন নারী৷ প্রতি হাজার পুরুষে ৯৯২ জন নারী৷ ৬ বছর অনুর্দ্ধ ৪৮৯ জন শিশু, যা সমগ্র জনসংখ্যার ১০.৯১ %৷ ৬ বছরোর্দ্ধ জনসংখ্যার ৭৯.৪২% অর্থাৎ ৩১৭২ জন সাক্ষর৷ চ্যাংড়াবান্ধা শহরটি একটি স্থলবন্দর৷ ১২এ নং রাজ্য সড়ক এবং ১৬ নং রাজ্য সড়কটি এই শহরে অবস্থিত৷ এছাড়া আন্তর্জাতিক বাণিজ্যের জন্য শহরটি জেলাসদর সহ বিভিন্ন অন্যান্য গুরুত্বপূর্ণ শহরের সাথে যুক্ত৷ নিকটবর্তী রেলস্টেশন দুটি হলো চ্যাংড়াবান্ধা রেলওয়ে স্টেশন এবং নিউ চ্যাংড়াবান্ধা রেলওয়ে স্টেশন৷ "Fact and Figures"। www.wb.gov.in। সংগ্রহের তারিখ ১২ মার্চ ২০১৯।  "52nd REPORT OF THE COMMISSIONER FOR LINGUISTIC MINORITIES IN INDIA" (পিডিএফ)। nclm.nic.in। Ministry of Minority Affairs। পৃষ্ঠা 85। ২৫ মে ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ১২ মার্চ ২০১৯।  http://www.census2011.co.in/data/town/307872-nagar-changrabandha-west-bengal.html
গেন্ডারিয়া থানা

গেন্ডারিয়া বাংলাদেশের রাজধানী ঢাকার একটি থানা। এর আয়তন প্রায় ১.৮৩ বর্গকিলোমিটার (০.৭১ মা২)। তাছাড়া ঢাকার সবকটি জায়গার মধ্যে অতীতে এটি খুব প্রাচীন এবং বিখ্যাত একটি এলাকা ছিল । পূর্বে এলাকাটির নাম ছিল গ্র্যান্ড এরিয়া। তাছাড়া থানাটির পাশেই রয়েছে বুড়িগঙ্গা নদী। যার তীরে অবস্থিত রাজধানী ঢাকা। এই থানার একমাত্র উচ্চমাধ্যমিক শিক্ষাপ্রতিষ্ঠান হলো ফজলুল হক মহিলা কলেজ। গেন্ডারিয়া থানার উল্লেখযোগ্য মাধ্যমিক শিক্ষাপ্রতিষ্ঠানের মধ্যে রয়েছে বাংলাদেশ ব্যাংক আদর্শ উচ্চ বিদ্যালয়, গেন্ডারিয়া উচ্চ বিদ্যালয়, মনিজা রহমান বালিকা উচ্চ বিদ্যালয়, নারিন্দা সরকারি উচ্চ বিদ্যালয় ইত্যাদি। এছাড়া এখানে একটি ফাজিল ও একটি কামিল মাদ্রাসা রয়েছে। বাংলাদেশের উপজেলাসমূহ বাংলাদেশের জেলাগুলির তালিকা বাংলাদেশের বিভাগ গেন্ডারিয়া রেলওয়ে স্টেশন মো. তুহীন মোল্লা (২০১২)। "ঢাকা জেলা"। বাংলাপিডিয়া: বাংলাদেশ জাতীয় জ্ঞানকোষ (দ্বিতীয় সংস্করণ)। বাংলাদেশ এশিয়াটিক সোসাইটি।  "ডিগ্রি (সম্মান) কলেজের তালিকা"। শিক্ষা মন্ত্রণালয়। সংগ্রহের তারিখ ১৭ জুন ২০১৭।  নাহার, শামসুন (২০১২)। "গেন্ডারিয়া থানা"। বাংলাপিডিয়া: বাংলাদেশ জাতীয় জ্ঞানকোষ (দ্বিতীয় সংস্করণ)। বাংলাদেশ এশিয়াটিক সোসাইটি।  "ফাজিল মাদ্রাসার তালিকা"। শিক্ষা মন্ত্রণালয়। সংগ্রহের তারিখ ১৭ জুন ২০১৭।  "কামিল মাদ্রাসার তালিকা"। শিক্ষা মন্ত্রণালয়। সংগ্রহের তারিখ ১৭ জুন ২০১৭।  গেন্ডারিয়া থানা - বাংলাপিডিয়া
কদমতলী থানা

কদমতলী বাংলাদেশের রাজধানী ঢাকার একটি থানা। এর আয়তন প্রায় ১০.১৬ কিমি২। ২০০৮ সালের ২৩ সেপ্টেম্বর শ্যামপুর ও ডেমরা থানার অংশবিশেষ নিয়ে কদমতলী থানা গঠিত হয়। শ্যামপুর থানার কদমতলী শিল্পাঞ্চলের নামানুসারে এর নামকরণ করা হয়। বাংলাদেশের উপজেলাসমূহ বাংলাদেশের জেলাগুলির তালিকা বাংলাদেশের বিভাগ মোল্লা, মো. তুহীন (২০১২)। "ঢাকা জেলা"। বাংলাপিডিয়া: বাংলাদেশ জাতীয় জ্ঞানকোষ (দ্বিতীয় সংস্করণ)। বাংলাদেশ এশিয়াটিক সোসাইটি।  লিলীমা আহমেদ (২০১২)। "কদমতলী থানা"। বাংলাপিডিয়া: বাংলাদেশ জাতীয় জ্ঞানকোষ (দ্বিতীয় সংস্করণ)। বাংলাদেশ এশিয়াটিক সোসাইটি।  কদমতলী থানা - বাংলাপিডিয়া
কাফরুল থানা

কাফরুল বাংলাদেশের রাজধানী ঢাকার একটি থানা। ১৯৯৮ সালে মিরপুর ও ক্যান্টনমেন্ট থানার অংশবিশেষ নিয়ে কাফরুল থানা গঠিত হয়। কাফরুল থানা ২৩°৪৭′৩৫″ উত্তর ৯০°২৩′১০″ পূর্ব﻿ / ﻿২৩.৭৯৩০৫৬° উত্তর ৯০.৩৮৬১১১° পূর্ব﻿ / 23.793056; 90.386111 এ অবস্থিত। এর মোট আয়তন প্রায় ১৭.৮ কিমি২। ঢাকা শহরের ৪ নং ওয়ার্ড (সম্পূর্ণ) এবং আংশিকভাবে ১৪, ১৫ ও ১৬ নং ওয়ার্ড নিয়ে কাফরুল থানা গঠিত। কাফরুল থানায় মোট ১৮টি মহল্লা রয়েছে। কাফরুলের জনসংখ্যা প্রায় ২,৭২,৯৩৯ জন। এর মধ্যে পুরুষ ১,৪৭,৭৯৩ জন ও মহিলা ১,২৫,১৪৬ জন। কাফরুল থানার শিক্ষার গড় হার প্রায় ৬৯.৮৭%। পুরুষ ও মহিলাদের মধ্যে শিক্ষার হার যথাক্রমে ৭৪.৯২% ও ৬৩.৮৭%। ইব্রাহিমপুর বাজার সড়ক, কাফরুল ইব্রাহিমপুর বাজার সড়ক, কাফরুল বাংলাদেশের উপজেলাসমূহ বাংলাদেশের জেলাগুলির তালিকা বাংলাদেশের বিভাগ মো. তুহীন মোল্লা (২০১২)। "কাফরুল থানা"। বাংলাপিডিয়া: বাংলাদেশ জাতীয় জ্ঞানকোষ (দ্বিতীয় সংস্করণ)। বাংলাদেশ এশিয়াটিক সোসাইটি। সংগ্রহের তারিখ ৩১ মার্চ ২০১৯।  কাফরুল থানা - বাংলাপিডিয়া
শিশুঝুমরা

শিশুঝুমরা ভারতের পূর্বপ্রান্তে অবস্থিত পশ্চিমবঙ্গ রাজ্যের আলিপুরদুয়ার জেলার অন্তর্গত একটি জনগণনা নগর৷ শিশুঝুমরা শহরটি আলিপুরদুয়ার জেলার মাদারিহাট বীরপাড়া ব্লকের অন্তর্ভুক্ত৷ এটি ডুডুয়া নদীর তীরে অবস্থিত৷ শহরটি বীরপাড়া থানার অন্তর্গত৷ বার্ষিক বৃৃষ্টিপাতের পরিমান ৫০০ মিলিমিটার৷ ২০১১ খ্রিস্টাব্দের ভারতের জনগণনা অনুসারে শিশুঝুমরা শহরের জনসংখ্যা ৪১৩০ জন, যার মধ্যে ২১১৬ জন পুরুষ ও ২০১৪ জন নারী৷ প্রতি হাজার পুরুষে ৯৫২ জন নারী৷ ৬ বছর অনুর্দ্ধ ৫২৭ জন শিশু, যা সমগ্র জনসংখ্যার ১২.৭৬%৷ ৬ বছরোর্দ্ধ জনসংখ্যার ৭৩.০২% অর্থাৎ ২৬৩১ জন সাক্ষর৷ ১৭ নং জাতীয় সড়কটি শিশুঝুমরা শহরটির নিকটস্থ৷ এছাড়া সড়কপথে এটি কোচবিহার, শিলিগুড়ি, আলিপুরদুয়ার, গুয়াহাটী সহ ডুয়ার্সের বিভিন্ন চা-বাগান ক্ষেত্রের সাথে যুক্ত৷ শহরটির নিকটবর্তী রেলস্টেশনটি হলো বিন্নাগুড়ি রেলওয়ে স্টেশন৷ এটি জেলাসদর থেকে ৬০ কিলোমিটার ও মাদারিহাট থেকে ৮ কিলোমিটার সড়কদূরত্বে অবস্থিত৷ "Fact and Figures"। www.wb.gov.in। সংগ্রহের তারিখ ১২ মার্চ ২০১৯।  "52nd REPORT OF THE COMMISSIONER FOR LINGUISTIC MINORITIES IN INDIA" (পিডিএফ)। nclm.nic.in। Ministry of Minority Affairs। পৃষ্ঠা 85। ২৫ মে ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ১২ মার্চ ২০১৯।  http://www.census2011.co.in/data/town/307104-sisha-jumrha-west-bengal.html
গায়ত্রী অশোকান

গায়ত্রী অশোকান একজন গায়িকা, যিনি মালয়ালম চলচ্চিত্রের নেপথ্য সঙ্গীতশিল্পী। চলচ্চিত্রে গান গাওয়া ছাড়াও তিনি অ্যালবামের ও জিঙ্গেলের জন্য গানে সুরারোপ করে থাকেন। তিনি ভজন, হিন্দুস্তানি শাস্ত্রীয় সংগীত ও গজলে সুদক্ষ।আরায়ান্নাগালুদে ভিদু চলচ্চিত্রে 'দিনা দায়ালো রামা' গানটি গাওয়ার মাধ্যমে তার প্লেব্যাক জগতে অভিষেক ঘটে।সস্নেহম সুমিত্রা চলচ্চিত্রে 'এন্থে নি কান্না' গানটি গাওয়ার জন্য তিনি ২০০৩ সালে সেরা গায়িকার জন্য কেরালা রাজ্য চলচ্চিত্র পুরস্কার পেয়েছিলেন। শ্রী মঙ্গত নাটেসান ও শ্রী বামনন নাম্বুদিরির কাছে সংগীতের তালিম নিয়েছিলেন তিনি। এরপর ড. অলকা দেও মারুলকার ও পণ্ডিত বিনায়ক তোরভির কাছ থেকে সংগীতের তালিম নিয়েছিলেন তিনি। তিনি শ্রী শ্রী রবিশংকরের প্রভাবে প্রভাবান্বিত এবং আর্ট অব লিভিং ফাউন্ডেশনের একজন সক্রিয় সদস্য। তিনি একজন হিন্দুস্তানি শাস্ত্রীয় সংগীত গায়িকা ও ভজন গায়িকা। তিনি কনসার্টে চলচ্চিত্রের গানের পাশাপাশি হিন্দুস্তানি শাস্ত্রীয় সংগীত পরিবেশন করে থাকেন। তিনি বিভিন্ন অ্যালবামের গানে কণ্ঠ মিলিয়েছেন। ২০০৬ সালে এইচএমভি গ্রুপের ব্যানারে আর্ট অব লিভিং ফাউন্ডেশন একটি অ্যালবাম বের করে। অ্যালবামটি গোটা বিশ্বব্যাপী মুক্তি পায়। অ্যালবামটির সাথে যুক্ত ছিলেন তিনি। তিনি এস. পি. বালাসুব্রামানিয়াম, কে জে যেসুদাস, জয়া চন্দ্রন, এস জানকী, শঙ্কর মহাদেবন, মধু বালাকৃষ্ণণ ও প্রদীপ সোমসুন্দরনের মত শিল্পীদের সাথে একই মঞ্চে গান গেয়েছেন। তিনি সম্প্রতি ইলায়ারাজার থিরুভাসাগাম অ্যালবামে গান গেয়েছেন। অ্যালবামটি সোনি মিউজিক ইন্ডিয়ার ব্যানারে মুক্তি পেয়েছে। তিনি ত্যাগরাজা সভা, ভারতম ও তিরুবনন্তপুরমের সূর্য উৎসবে সংগীত পরিবেশন করেছেন। তিনি মধ্যপ্রাচ্য, মালয়েশিয়া, যুক্তরাজ্যসহ ইউরোপের বিভিন্ন দেশে সংগীত পরিবেশন করেছেন। তিনি এশিয়ানেট, কইরালি টিভি, জীবন টিভি ও অমৃতা টিভিতে নিয়মিত গান গেয়ে থাকেন। কইরালি টিভির 'গন্ধর্ব সংগীথাম' অনুষ্ঠানটি জি. ভেনুগোপালের সাথে যৌথভাবে উপস্থাপনা করে থাকেন। অনুষ্ঠানটি কেরালা প্রদেশের সংগীত প্রতিভা বের করে আনতে কাজ করে চলেছে। তিনি অমৃতা টিভির সুপারস্টার গ্লোবাল নামের একটি রিয়েলিটি শোতে বিচারক হিসেবে কাজ করেছেন। বর্তমানে তিনি মিডিয়া ওয়ান টিভির জনপ্রিয় গজল অনুষ্ঠান খেয়াল উপস্থাপনা করছেন। গায়ত্রী অশোকান, ড. পি. ইউ. অশোকান ও ড. কে. এস. সুনিধির সন্তান। ২০০৫ সালের জানুয়ারি মাসের চার তারিখে ড. সায়িজের সাথে বিবাহবন্ধনে আবদ্ধ হন তিনি। পরে তাদের মাঝে বিবাহবিচ্ছেদ ঘটে। শ্রী শ্রী রবিশংকরের শিষ্যা হিসেবে গায়ত্রী অশোকান সারা বিশ্বজুড়ে আর্ট অব লিভিং সৎসঙ্গে সক্রিয়ভাবে অংশগ্রহণ করে থাকেন। ২০১৬ সালের ডিসেম্বর মাসের চার তারিখে তিনি সেতারবাদক পূর্বায়ন চ্যাটার্জির সাথে বিবাহবন্ধনে আবদ্ধ হন। ২০০৩ সালে সস্নেহম সুমিত্রা চলচ্চিত্রে 'এন্থে নি কান্না' গানটি গাওয়ার জন্য সেরা গায়িকা হিসেবে কেরালা রাজ্য চলচ্চিত্র পুরস্কার জিতেন। ২০০৭ সালে তিনি আর্ট অব লিভিং পুরস্কার জিতেন। হরিচন্দনম চলচ্চিত্রে গান গাওয়ার জন্য ২০১১ সালে সেরা প্লেব্যাক গায়িকা হিসেবে এশিয়ানেট টেলিভিশন পুরস্কার জিতেন। এর পরের বছর অগ্নিপুত্রি চলচ্চিত্রে গান গাওয়ার জন্য আবারো সেরা নেপথ্য সঙ্গীতশিল্পী হিসেবে এশিয়ানেট টেলিভিশন পুরস্কার জিতেন। "সংরক্ষণাগারভুক্ত অনুলিপি"। ৯ মে ২০১৭ তারিখে মূল থেকে আর্কাইভ করা। সংগ্রহের তারিখ ৩১ মার্চ ২০১৯।  http://www.jithumpa.com/films/34-divorces-in-malayalam-film-industry/
জেরি মেরিম্যান

জেরি ডেল মেরিম্যান (১৭ জুন ১৯৩২ - ২৭ ফেব্রুয়ারি ২০১৯) একজন আমেরিকান ইলেক্ট্রিক্যাল ইঞ্জিনিয়ার এবং উদ্ভাবক। তিনি টেক্সাস ইন্সট্রুমেন্টস দলের একজন সদস্য ছিলেন। তাদের এই দলটাই ১৯৬৫ সালে পকেট ক্যালকুলেটর আবিষ্কার করেন। তিনি ১৭ জুন ১৯৩২ সালে টেক্সাসের কাছেই হেরণ নামক একটি শহরে জন্ম গ্রহণ করেন। সেখানেই পরবর্তীকালে টেক্সাস এ এন্ড এম বিশ্ববিদ্যালয়ে ভর্তি হন কিন্তু স্নাতকের পরীক্ষায় অকৃতকার্য হন। তিনি ১৯৬৩ সালে টেক্সাস ইন্সট্রুমেন্টসে তার কেরিয়ার শুরু করেন। সেখানে তিনি ও তার দুই সহকর্মী জ্যাক কিলবে ও জেমস ভ্যান ট্যাসেল সম্মিলিত ভাবে একটি ক্ষুদ্রাকার হাতে ধরে ব্যবহার করা যায় এমন একটি ক্যালকুলেটর উদ্ভাবন করেন। তিনি ১৯৯৪ সালে সেখান থেকে ইঞ্জিনিয়ার হিসাবে অবসর গ্রহণ করেন। যদিও তারপরেও তিনি পরামর্শদাতা হিসাবে আজীবন যুক্ত ছিলেন। তিনি তিনবার বিবাহ করেন। প্রথমবার ভার্নেট পর্শের সাথে বিবাহ করেন। তারপর স্যালি সিমন ও শেষে ফিলিস লির সাথে বিবাহ করেন। তার মেলিসা নামে একটি কন্যা আছে। মেরিম্যান ২৭ ফেব্রুয়ারি ২০১৯ সালে হৃদযন্ত্র ও কিডনি বিকল হয়ে টেক্সাসের ডালাস শহরে ৮৬ বছর বয়সে মারা যান। "প্রয়াত ক্যালকুলেটরের আবিষ্কর্তা মেরিম্যান"। bartamanpatrika.com। ২০১৯-০৩-৩১ তারিখে মূল থেকে আর্কাইভ করা। সংগ্রহের তারিখ ২০১৯-০৩-৩১।  line feed character in |শিরোনাম= at position 23 (সাহায্য) Metz, Cade (মার্চ ৭, ২০১৯)। "Jerry Merryman, Co-Inventor of the Pocket Calculator, Dies at 86"। The New York Times। সংগ্রহের তারিখ মার্চ ১৩, ২০১৯।  "Jerry Merryman, who helped invent the handheld calculator, dies at 86"। The Los Angeles Times। মার্চ ৬, ২০১৯। সংগ্রহের তারিখ মার্চ ১৩, ২০১৯।  Criss, Doug; Baldacci, Marlena (মার্চ ৬, ২০১৯)। "Jerry Merryman, the man who helped invent the hand-held calculator, has died"। CNN। সংগ্রহের তারিখ মার্চ ১৩, ২০১৯।